CELEX: E2017P0016
Language: fi
Date: 2017-12-21 00:00:00
Title: EFTAn valvontaviranomaisen 21 päivänä joulukuuta 2017 Islantia vastaan nostama kanne (Asia E-16/17)

22.2.2018   
            
            
               FI
            
            
               Euroopan unionin virallinen lehti
            
            
               C 67/15
            
         EFTAn valvontaviranomaisen 21 päivänä joulukuuta 2017 Islantia vastaan nostama kanne
   (Asia E-16/17)
   (2018/C 67/15)
   EFTAn valvontaviranomainen, Rue Belliard 35, 1040 Bryssel, Belgia asiamiehinään Carsten Zatschler, Catherine Howdle ja Ingibjörg Ólöf Vilhjálmsdóttir, nosti 21 päivänä joulukuuta 2017 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että Islanti on laiminlyönyt ETA-sopimuksen 7 artiklan mukaiset velvoitteensa, koska se ei ole saattanut ETA-sopimuksen liitteessä IX olevassa 31bba kohdassa tarkoitettua säädöstä (komission delegoitu asetus (EU) N:o 231/2013, annettu 19 päivänä joulukuuta 2012, Euroopan parlamentin ja neuvoston direktiivin 2011/61/EU täydentämisestä poikkeuksien, yleisten toimintaedellytysten, säilytysyhteisöjen, vivutuksen, avoimuuden ja valvonnan osalta), sellaisena kuin se on mukautettuna ETA-sopimuksen pöytäkirjalla 1, osaksi sisäistä oikeusjärjestystään;
            
         
               2.
            
            
               velvoittamaan Islannin korvaamaan oikeudenkäyntikulut.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Hakemuksessa todetaan, että Islanti ei ole noudattanut 12 päivään syyskuuta 2017 mennessä EFTAn valvontaviranomaisen 12 päivänä heinäkuuta 2017 antamaa perusteltua lausuntoa. Lausunto koskee sitä, että Islanti ei ole saattanut osaksi kansallista oikeusjärjestystään Euroopan talousalueesta tehdyn sopimuksen liitteessä IX olevassa 31bba kohdassa tarkoitettua Euroopan parlamentin ja neuvoston direktiivin 2011/61/EU täydentämisestä poikkeuksien, yleisten toimintaedellytysten, säilytysyhteisöjen, vivutuksen, avoimuuden ja valvonnan osalta 19 päivänä joulukuuta 2012 annettua komission delegoitua asetusta (EU) N:o 231/2013, jäljempänä ’säädös’, sellaisena kuin se on mukautettuna ETA-sopimukseen sen pöytäkirjalla 1.
            
         
               —
            
            
               EFTAn valvontaviranomainen toteaa, että Islanti on laiminlyönyt ETA-sopimuksen 7 artiklan mukaiset velvoitteensa jättäessään hyväksymättä säädöksen täytäntöönpanemiseksi tarvittavat toimenpiteet asetetussa määräajassa.